text: Leif har været dommer i 54 år
  10 september 2017 kl. 15.56
  Leif Andersen har været håndbolddommer i 54 år – og han har ikke tænkt sig at stoppe foreløbigt.
  I disse dage fejrer Håndbolddommerklubben Østjylland 50 års jubilæum.
  Leif Andersen fra Klovborg har været med hele vejen og lidt til. Den 74-årige dommer har nemlig fløjtet håndboldkampe og uddelt to-minutters udvisninger i 54 ½ år.
  Han har ikke tal på, hvor mange kampe han har dømt, men det er flere tusinde.
  Får ros med på vejen
  De mange fløjt har dog haft konsekvenser i form af høreskader. Men det er ikke noget, Leif Andersen tager så tungt.
  Jan Christensen, håndboldtræner.: "Han er en god dommer. Han er en dommer, man kan sige lidt til, hvis man ikke er enig. "Synes du virkelig det?" og så er han ikke mere dommer, end han godt kan sige "min fejl"."
  - Det har den fordel, at det, man gerne vil være fri for at høre, kan man undgå, siger han til TV SYD.
  Det er ikke altid pæne ord, der er kommet Leif Andersens vej. Men i Rask Mølle, hvor han har hjemmebane, får han ros.
  - Han er en god dommer. Han er en dommer man kan sige lidt til, hvis man ikke er enig. "Synes du virkelig det?" og så er han ikke mere dommer, end han godt kan sige "min fejl", siger Jan Christensen, der er håndboldtræner.
  Sproget er blevet voldsomt
  Som dommer i mere end 50 år har han også kunnet følge udviklingen ude i sportshallerne, hvor der bliver gået mere til stålet nu.
  - Spillerne er blevet mere aggressive, de skal jo være hurtige, og de er blevet mere egostiske, siger Leif Andersen.
  Men det er ikke kun indenfor stregerne, at tingene har ændret sig. På lægterne er tonen blevet værre.
  - Specielt forældrekredsen er slemme. Jeg tror, de har misforstået noget. De unge mennesker, børnerækkerne, de kommer for at spille håndbold. Forældrene kommer for at vinde, siger han.
  Leif Andersen, håndbolddommer.: "Så længe benene kan holde til det, så længe jeg har det godt og har en god makker, så har jeg ikke fantasi til at forestille mig at skulle holde."
  Bliver ved længe endnu
  Men selvom bølgerne til tider kan gå højt, så har han ikke tænkt sig at gå på dommerpension foreløbigt.
  - Så længe benene kan holde til det, så længe jeg har det godt og har en god makker, så har jeg ikke fantasi til at forestille mig at skulle holde, siger Leif Andersen.
  Udover tjansen som håndbolddommer dømmer Leif Andersen også fodbold. 
  Hør historien om, hvordan Leif gjorde 14 utilfredse tilskuere til dommere her i videoen.
  
  